കടലാസ് ഗണപതി ഹിന്ദി ഹൃദയഭൂവിന്റെ മനംകവര്ന്നു തൃശൂര്: പൂങ്കുന്നം സ്വദേശി ഹരീഷ് കടലാസില് തീര്ക്കുന്ന ഗണപതിയെ തേടി ഉത്തരേന്ത്യന് സംസ്ഥാനങ്ങളില് നിന്നും ആളെത്തുന്നു. പൂങ്കുന്നം ഹരിശ്രീ വിദ്യാനിധി സ്കൂളിലെ പ്ലസ് ടു വിദ്യാര്ത്ഥിയായ ജി. ഹരീഷാണ് പത്രക്കടലാസും കാര്ഡ് ബോര്ഡും കൊണ്ട് പരിസ്ഥിതി സൗഹൃദ വാട്ടര് കളര് നല്കി വിനായക ശില്പ്പം തീര്ക്കുന്നത്. മൃദംഗ വിദ്വാന് എച്ച്. ഗണേഷിന്റെയും ജ്യോതിയുടെയും മകനാണ് ജി. ഹരീഷ്. കഴിഞ്ഞവര്ഷം 100 ലേറെ വിഗ്രഹങ്ങള് മുംബയ് ഉള്പ്പെടെയുള്ള സംസ്ഥാനങ്ങളിലേയ്ക്ക് കയറ്റി അയച്ചിരുന്നു. മുംബയ്, തമിഴ്നാട് സംസ്ഥാനങ്ങളിലേയ്ക്ക് 2021 ല് ഇതുവരെ നല്കിയത് 30 വിഗ്രഹങ്ങളാണ്. 2020 ല് വിറ്റുപോയ 10 വിഗ്രഹങ്ങളും മുംബയ് നിവാസികളാണ് വാങ്ങിയത്. 2018 മുതലാണ് പരിസ്ഥിതി സൗഹൃദ ശില്പ്പങ്ങളുണ്ടാക്കി തുടങ്ങിയത്. ലോക്ഡൗണായതോടെ കൂടുതല് ശില്പങ്ങള് നിര്മ്മിച്ചു. ഗണപതി, ശിവപാര്വതി, കല്പ്പാത്തി രഥോത്സവം പോലുള്ള മാതൃകകളില് 500 ലേറെ ശില്പ്പം നിര്മ്മിച്ചു. കൊവിഡ് മഹാമാരിയെ ചവിട്ടിത്താഴ്ത്തി ഭൂമിയെ രക്ഷിച്ച് കൈയിലെടുത്ത് നില്ക്കുന്ന മൂന്നടിയോളം ഉയരമുള്ള ഗണപതിയെ വിനായക ചതുര്ത്ഥിക്ക് ഒരുക്കിയിരുന്നു. പരിസ്ഥിതിയോടുള്ള പ്രണയവും ഭാരമില്ലാത്ത വിധത്തില് വിഗ്രഹം നിര്മ്മിക്കുകയെന്ന ചിന്തയും പ്ലാസ്റ്റിക് ഒഴിവാക്കണമെന്ന ഗുരുക്കന്മാരുടെ ഉപദേശങ്ങളുമായിരുന്നു പ്രചോദനം. തേടിയെത്തിയത് നിരവധി റെക്കാഡും ഏഷ്യ ബുക്ക് ഒഫ് റെക്കാഡ്സിന്റെ ഗ്രാന്ഡ് മാസ്റ്റര് പദവി. ഇന്ത്യ ബുക്ക് ഒഫ് റെക്കാഡ്സ് ഹാര്വാര്ഡ് വേള്ഡ് റെക്കാഡ് മുംബയ് ഉള്പ്പെടെയുള്ള സംസ്ഥാനങ്ങളില് വിനായക ചതുര്ത്ഥി ദിനത്തിന് 11 ദിവസങ്ങള്ക്ക് ശേഷമാണ് വിഗ്രഹം നിമഞ്ജനം ചെയ്യുക. ആ സമയങ്ങളില് കൂടുതല് ഓര്ഡറുകള് ഉണ്ടാകുമെന്നാണ് പ്രതീക്ഷ. ജി. ഹരീഷ്.